
PËR NDRYSHIMIN E LICENCËS ME NR.16, SERIA PV04P, PËR PRODHIMIN E ENERGJISË ELEKTRIKE, LËSHUAR SHOQËRISË “WTS ENERGJI” SHPK, ME VENDIM TË BORDIT TË KOMISIONERËVE TË ERE-s, NR.39, DATË 22.7.2004

Në mbështetje të nenit  9 dhe 19 të ligjit nr.9072, datë 22.5.2003 “Për sektorin e energjisë elektrike”, të ndryshuar, neneve 14 dhe 15 të  “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr.108, datë 9.9.2008, Bordi i Komisionerëve të Entit Rregullator të Energjisë (ERE), në mbledhjen e tij të datës 9.4.2009, mbasi shqyrtoi aplikimin e shoqërisë “WTS Energji” sh.p.k., për ndryshimin e licencës nr.16, seria PV04P, për kryerjen e aktivitetit të prodhimit të energjisë elektrike, lëshuar me vendimin e Bordit të Komisionerëve nr.39, datë 22.7.2004,
dhe konsatoi se:
- Me vendimin nr.2, datë 22.1.2009, Bordi i Komisionerëve filloi procedurat për ndryshimin e licencës nr.16, seria PV04P, të shoqërisë “WTS Energji” sh.p.k., për kryerjen e aktivitetit të prodhimit të energjisë elektrike, lëshuar me vendimin e Bordit të Komisionerëve nr.39, datë 22.4.2004.
- Aplikimi i shoqërisë “WTS Energji” sh.p.k., për ndryshimin e licencës nr.16, seria PV04P, për kryerjen e aktivitetit të prodhimit të energjisë elektrike, lëshuar me vendimin e Bordit të Komisionerëve nr.39, datë 22.7.2004, është në përputhje me dokumentacionin e kërkuar nga “Rregullorja për procedurat e licencimit, modifikimit, transferimit të plotë/të pjesshëm dhe rinovimit të licencave”.
Për gjithë sa më sipër, Bordi i Komisionerëve

VENDOSI:

1. Në licencën me nr.16, seria PV04P, lëshuar me vendim të Bordit të Komisionerëve  të ERE-s nr.39, datë 22.7.2004, të bëhet ndryshimi i fuqisë së instaluar të HEC Selce nga 75 kW në 400 kW.
2. Shoqërisë “WTS Energji” sh.p.k. t’i lëshohet licenca me përmbajtje të ndryshuar ku reflektohet ndryshimi i mësipërm.
3. Drejtoria e Licencimit dhe Monitorimit të Tregut të njoftojnë aplikuesin për vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari i ERE-s

